Document ID: 31980R2530

UREDBA SVETA (EGS) št. 2530/80
z dne 30. septembra 1980
o spremembi Uredbe (EGS) št. 315/68 o določitvi standardov kakovosti za cvetoče čebulice ter stebelne in koreninske gomolje
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št 234/68 z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje1 in zlasti člena 3 Uredbe,
ob upoštevanju predloga Komisije,
ker določa Priloga k Uredbi Sveta (EGS) št. 315/682 z dne 12. marca 1968 o določitvi standardov kakovosti za cvetoče čebulice ter stebelne in koreninske gomolje, kakor je bila nazadnje spremenjena z Uredbo (EGS) št. 338/773, razvrščanje v velikostne razrede; ker te določbe ne zajemajo proizvodov Allium neapolitanum (neapeljski luk), Ixia (iksija), Eranthis (ranica) cilicica in hiemalis (navadna ranica), Fritillaria meleagris (močvirska logarica), njene kultivarje in križance, in Sparaxis tricolor (tribarvni sparaksis), njegove kultivarje in križance; ker je treba zaradi učinkovitejšega doseganja namena standardov kakovosti tudi te proizvode vključiti v Prilogo,
SPREJEL NASLEDNJO UREDBO:
Člen 1
Proizvodi iz Priloge k tej uredbi se skupaj z določbami, ki se nanašajo na vsakega od njih, po abecednem vrstnem redu vključijo v tabelo iz oddelka III Priloge k Uredbi (EGS) št. 315/68.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. julija 1981.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. septembra 1980

Labels: 7
6